钦定古今图书集成/明伦汇编/氏族典/第284卷 > 黄概
## 钦定古今图书集成/明伦汇编/氏族典/第284卷 > 黄概

按《尚友录》：概字平叔，龙溪人。好学力行。父忠助遘疾，
倾赀求医。或言不为子孙计，概泣曰：“苟疾愈，虽子孙
饥饿，吾亦无憾。”父年九十六，母郑氏年九十九，将卒，
曰：“为人子若尔者少，吾愿为尔子孙以报。”言讫而卒。
后概妻有娠，将弥月，梦其舅曰：“吾某月某日某时为
尔子。”及产，果得男，名彦臣，幼聪慧，后官至朝散大夫，
封概为承议郎，赐绯，累赠朝散郎，子孙登科不绝，人
以为孝行之报。